3 Olw’ensonga eyo, nze Pawulo eyasibibwa+ olwa Kristo Yesu ku lwammwe ab’amawanga—2 mazima ddala muwulidde ebikwata ku buwanika+ obw’ekisa kya Katonda eky’ensusso obwampeebwa ku lwammwe,3 nti okuyitira mu kubikkulirwa, ekyama ekitukuvu kyantegeezebwa nga bwe nnawandiika emabegako mu bumpimpi.4 N’olwekyo, bwe musoma bino mujja kukimanya nti ntegeera ekyama ekitukuvu+ ekya Kristo.5 Mu mirembe egyayita, ekyama kino tekyategeezebwa bantu nga kaakano bwe kibikkuliddwa eri abatume be abatukuvu ne bannabbi be okuyitira mu mwoyo,+6 nti ab’amawanga, abali obumu ne Kristo Yesu, bandibadde basikira wamu ne Kristo era nabo bandibadde bitundu bya mubiri gumu+ era nga bagabanira wamu naffe ekisuubizo kya Katonda okuyitira mu mawulire amalungi.7 Nnafuuka muweereza w’ekyama kino olw’ekirabo kya Katonda eky’ekisa eky’ensusso ekyampeebwa okusinziira ku maanyi ge.+8 Nze omuntu asembayo okuba owa wansi mu batukuvu bonna,+ nnaweebwa ekisa kino eky’ensusso,+ nsobole okubuulira ab’amawanga amawulire amalungi agakwata ku bugagga bwa Kristo obutanoonyezeka,9 era nsobozese abantu okulaba engeri ekyama kino ekitukuvu+ gye kituukirizibwamu, Katonda eyatonda ebintu byonna ky’abadde akisizza okuva edda n’edda.10 Kino kyali bwe kityo, okuyitira mu kibiina,+ amagezi ga Katonda ageeyoleka mu ngeri ez’enjawulo, kaakano gategeezebwe+ gavumenti n’obuyinza ebiri mu bifo eby’omu ggulu.11 Kino kikwatagana n’ekigendererwa kye eky’olubeerera kye yassaawo era ekikwata ku Kristo,+ Mukama waffe Yesu,12 mwe tuyitira okwogera n’obuvumu era ne tutuukirira Katonda+ nga tetutya olw’okuba tumukkiririzaamu.13 N’olwekyo, mbasaba obutalekulira olw’okubonaabona kwange ku lwammwe, kubanga kubaweesa ekitiibwa.+14 N’olwekyo nfukaamirira Kitaffe,15 oyo buli kika kyonna mu ggulu ne ku nsi kwe kiggya erinnya.16 Nsaba Katonda okuyitira mu kitiibwa kye ekingi abasobozese okuba abanywevu mu ekyo kye muli munda,+ ng’akozesa amaanyi okuyitira mu mwoyo gwe,17 era nti okuyitira mu kukkiriza kwammwe Kristo abeere mu mitima gyammwe awamu n’okwagala okuli mu mmwe.+ Musimbe emirandira+ era munywerere ku musingi,+18 mulyoke musobole mmwe awamu n’abatukuvu okutegeerera ddala obugazi, obuwanvu, obugulumivu, n’obuziba,19 era mumanye okwagala kwa Kristo+ okusingira ewala okumanya, musobole okujjuzibwa engeri zonna eza Katonda.20 Kale, oyo asobola okukola ebisingira ddala ebyo bye tusaba oba bye tulowooza,+ ng’asinziira ku maanyi ge agakolera mu ffe,+21 aweebwe ekitiibwa okuyitira mu kibiina n’okuyitira mu Kristo Yesu emirembe n’emirembe. Amiina.
lug_Latn